Vážený študent/ka

upresňujeme informácie zo včera na základe oznamu Ministerstva zahraničných vecí a európskych záležitostí SR.

Prosíme Vás, ktorí ste v zahraničí a rozhodli ste sa vrátiť na Slovensko, aby ste postupovali v súlade s odporúčaniami MZV a sledovali všetky uvedené informačné zdroje. Na základe našich informácií z MZV repatriácie našich občanov bude prebiehať postupne rôznymi spôsobmi (individuálne, dopravné spoločnosti a pod.) a zastupiteľské úrady je **potrebné kontaktovať najmä elektronicky.**

**V rámci aktuálnej situácii ohľadom COVID-19, žiadame všetkých študentov, aby dokumenty po mobilite zasielali výhradne elektronicky na adresu:** **marta.seckarova@truni.sk**

Predčasné ukončenie mobility z dôvodu šírenia COVID-19 sa posudzuje ako prípad vyššej moci

**Výpočet grantu**:

* študentovi náleží **minimálne tá časť grantu, ktorá zodpovedá    skutočnému trvaniu mobility, ak sa so školou nedohodne inak** (píše sa o tom v Zmluve o poskytnutí finančnej podpory, ktorú podpisuje študent s vysielajúcou školou),
* **ak študent predloží doklad o vopred zaplatenom ubytovaní, má nárok na jeho preplatenie,**
* študent, ktorý sa predčasne vrátil z mobility, má nárok na uhradenie **reálnych cestovných nákladov** na základe predložených cestovných dokladov,
* **Náklady na prípadný povinný karanténny pobyt v niektorom zo zariadení MV SR budú uznané ako nevyhnutné náklady na repatriáciu po predložení dokladu (faktúry) o uhradení poplatku v takomto zariadení,**

**Študijné záväzky:**

**Preukázateľne absolvované online štúdium a ECTS kredity, ktoré sú v súlade so zmluvou o štúdiu, by mali byť podľa stanoviska Európskej komisie uznané domácou vysokou školou aj v prípade, že ho študent absolvuje na Slovensku.**

Otázka nároku na grant počas online štúdia na zahraničnej VŠ zo Slovenska zatiaľ nebola Európskou komisiou zodpovedaná. Keď sa tak stane, budeme Vás o tom ihneď informovať.

**Absolventské stáže:**

**Absolventské stáže:** EK povoľuje predĺženie maximálnej doby, dokedy môže študent od ukončenia štúdia absolvovať absolventskú stáž **z 12 na 18 mesiacov.**

Každá mobilita sa bude posudzovať individuálne, dajte si záležať na čo najdôkladnejšom zdokladovaní Vašej situácie.

**V prípade akýchkoľvek otázok, prosím kontaktujte pracovníkov Oddelenia pre vonkajšie vzťahy.**

**Prosíme všetkých účastníkov, aby po návrate sledovali aktuálnu situáciu na Slovensku a riadili sa pokynmi. Bližšie informácie nájdete tu:** <http://www.uvzsr.sk/>